ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Ιανουαρίου 1995 περί καθορισμού της σειράς ασκήσεως της Προεδρίας του Συμβουλίου (95/2/ΕΚ, Ευρατόμ, ΕΚΑΧ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη Συνθήκη ιδρύσεως της Ευρωπαϊκής Κοινότητας Άνθρακα και Χάλυβα, και δη το άρθρο 27, δεύτερη παράγραφος, τη Συνθήκη ιδρύσεως της Ευρωπαϊκής Κοινότητας και δη το άρθρο 146 δεύτερη παράγραφος, τη Συνθήκη ιδρύσεως της Ευρωπαϊκής Κοινότητας ατομικής ενέργειας και δη το άρθρο 116, ΕΚΤΙΜΩΝΤΑΣ: ότι το άρθρο 12 της πράξης που προσαρτάται στη Συνθήκη περί προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Κοινότητα προσάρμοσε τις ως άνω διατάξεις ορίζοντας ότι το Συμβούλιο καθορίζει τη σειρά κατά την οποία ασκείται εκ περιτροπής η Προεδρία του Συμβουλίου εκ μέρους των κρατών μελών, ΑΠΟΦΑΣΙΖΕΙ: Άρθρο 1 1. Την Προεδρία του Συμβουλίου ασκούν: - κατά το πρώτο εξάμηνο του 1995, η Γαλλία, - κατά το δεύτερο εξάμηνο του 1995, η Ισπανία, - κατά τα επόμενα εξάμηνα, εκ περιτροπής με την εξής σειρά: η Ιταλία, η Ιρλανδία, οι Κάτω Χώρες, το Λουξεμβούργο, το Ηνωμένο Βασίλειο, η Αυστρία, η Γερμανία, η Φινλανδία, η Πορτογαλία, η Γαλλία, η Σουηδία, το Βέλγιο, η Ισπανία, η Δανία και η Ελλάδα. 2. Το Συμβούλιο αποφαινόμενο κατόπιν προτάσεως των ενδιαφερομένων κρατών μελών δύναται να αποφασίσει ότι ένα κράτος μέλος θα ασκήσει την Προεδρία σε περίοδο διάφορη αυτής που προκύπτει από την προαναφερόμενη σειρά. Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Βρυξέλλες, την 1η Ιανουαρίου 1995.

[Source: multi_eurlex | Tokens: 1526]